

**ΚΕΔΚ**

**Κ**οινωφελής **Ε**πιχείρηση


**Δ**ήμου **Κ**όνιτσας

**ΔΕΛΤΙΟ ΤΥΠΟΥ**

Ο Πρόεδρος και το Διοικητικό Συμβούλιο της Κοινωφελούς Επιχείρησης Δήμου Κόνιτσας επιθυμούν να εκφράσουν θερμές ευχαριστίες στις αλυσίδες **Super Market ΜΑΣΟΥΤΗΣ και ΑΒ ΒΑΣΙΛΟΠΟΥΛΟΣ** για την άμεση ανταπόκριση τους στο αίτημα μας για τη διάθεση δωρεάν προϊόντων προς ενίσχυση του Κοινωνικού Παντοπωλείου Κόνιτσας.

Είναι γνωστή σε όλους μας η δύσκολη οικονομική συγκυρία, που περνάει η χώρα μας και βέβαια δεν εξαιρούνται από αυτή και πολλές οικογένειες του Δήμου μας, οι οποίες δεν μπορούν να καλύψουν βασικές τους ανάγκες. Η προσφορά σας αποτελεί δείγμα γενναιοδωρίας, αγάπης και κατανόησης. Η ανιδιοτελής υποστήριξη σας στο έργο μας είναι ένα λαμπρό παράδειγμα και αποδεικνύει την κοινωνική αλληλεγγύη, που διέπει τα μέλη της Επιχείρησή σας.

Ελπίζουμε πως η προσφορά σας προς το κοινωνικό σύνολο, θα αποτελέσει παράδειγμα και θα βρει και άλλους μιμητές.





Με εκτίμηση

**Ο Πρόεδρος της ΚΕΔΚ**

Αθανάσιος Λάκκας